
ΠΡΟΕΔΡΙΚΑ ΔΙΑΤΑΓΜΑΤΑ 

417. Κατάργηση του Υπουργείου Τουρισμού και μεταφορά 

των αρμοδιοτήτων και του προσωπικού του στο Υπουρ¬ 
γείο Εθνικής Οικονομίας... 1 

418. Τροποποίηση του Π.Δ. 468/78 «περί καθορισμού ειδι¬ 

κοτήτων γυναικών στρατευσίμων και εθελοντρίων, των 
φορέων παρακολουθήσεως αυτών, της κατανομής κατά 
Κλάδο των Ε.Δ. προκειμένου περί στρατευσίμων ως και 
της επιστρατεύσεως τούτων» (ΦΕΚ Α’ 97).2 


419. Ορισμός του αλευρώδη (ΑΕΕυΚΟΤΗ 81X115 ΡΕΟΟ- 

ΟΟδϋδ (ΜΑ5Κ) ως υποχρεωτικά καταπολεμητέου 
εχθρού των φυτών. 3 

420. Σύσταση νομικού προσώπου ιδιωτικού δικαίου με την 

επωνυμία «Ιδρυμα Ιατροβιολογικών Ερευνών Ακαδη¬ 
μίας Αθηνών». . 4 

421. Μετατροπή του τύπου του Μέσου Εκκλησιαστικού Φρο¬ 

ντιστηρίου Φλώρινας σε τριτάξιο Γυμνάσιο Φλώρι¬ 
νας. 5 


ΑΠΟΦΑΣΕΙΣ 

Τροποποίηση και διευκρίνιση των διατάξεων της ΠΔ/ΤΕ 
1969/91 που αφορούν στην κατάργηση προμηθειών 
επί δανείων με ελεύθερα διαπραγματεύσιμο επιτόκιο. . 6 

Υπολογισμός των ομολόγων πενταετούς τουλάχιστον διάρ¬ 
κειας που εκδίδει το Δημόσιο σε δραχμές στην υποχρέ¬ 
ωση των εμπορικών τραπεζών για επένδυση σε έντοκα 
γραμμάτια του Ελληνικού Δημοσίου. 7 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμβάσεως Ελλάδας - 
Ιταλίας για την αποφυγή της διπλής φορολογίας και την 
αποτροπή της φοροδιαφυγής σχετικά με τους φόρους ει¬ 
σοδήματος και κεφαλαίου μετά του προσθέτου σ’ αυτή 
Πρωτοκόλλου (Αθήνα, 3.9.1987). 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 310/91 αρμοδιότητας 
Υπουργ. Εμπορικής Ναυτιλίας. 9 


ΠΡΟΕΔΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 417 (1) 

Κατάργηση του Υπουργείου Τουρισμού και μεταφορά των αρμο¬ 
διοτήτων και του προσωπικού του στο Υπουργείο Εθνικής Οι¬ 
κονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 24 παρ. 4 εδάιρ. β' και γ' του Ν. 1558/1985 
«Κυβέρνηση και Κυβερνητικά Όργανα». (ΕτΚ Α' 137). 

2. Τη γνωμοδότηση αριθ. 585/1991 του Συμβουλίου ττ|ς 
Επικράτειας, μετά από πρόταση του Πρωθυπουργού, αποφασί¬ 
ζουμε: 

Άρθρο Τ 

Κατάργηση Υπουργείου Τουρισμού - Μεταφορά αρμοδιοτή¬ 
των. 

1. Το Υπουργείο Τουρισμού ως σύνολο υπηρεσιών και θέσεων 
με την επιφύλαξη της παρ. 2 του άρθρου 2 του παρόντος καταρ- 
γείται. 

2. Οι αρμοδιότητες του καταργουμένου Υπουργείου που προ- 
βλέπονται από το άρθρο 2 του Ν. 1835/1989 (ΕτΚ Α' 76), το 
Π.Δ. 207/1989 (ΕτΚ Α’ 98), την απόφαση αριθ. 7681/ 
31.3.1989 του Υπουργού Εθνικής Οικονομίας «Μεταωορά αρ- 

οδιότητας Αντισταθμιστικών Ωφελών Τουρισμού» (ΕτΚ Β' 
51) και από κάθε άλλη διάταξη νόμου ή κανονιστικής πράξης 
ασκούνται εφεξής από το Υπουργείο Εθνικής Οικονομίας. 

Άρθρο 2 

θέματα προσωπικού. 

1. Οι υπηρετούντες μόνιμοι υπάλληλοι του καταργουμένου 
Υπουργείου μετατάσσονται και οι υπάλληλοι με σχέση εργασίας 
ιδιωτικού δικαίου μεταφέρονται αυτοδίκαια σε θεσεις αντιστοί¬ 
χων ή συναφών κατηγοριών και κλάδων προσωπικού του Υπουρ¬ 
γείου Εθνικής Οικονομίας. 

2. Για την εφαρμογή της προηγουμένης παραγράφου μεταφέ- 
ρονται από το καταργούμενο Υπουργείο οι θέσεις του προσωπι¬ 
κού, που έγουν καλυφθεί μέχρι την ισχύ του παρόντος, στο 
Υπουργείο Εθνικής Οικονομίας, οι οποίες μετατρέπονται σε προ¬ 
σωρινές και καταργούνται με την αποχώρηση από την Υπηρεσία, 
για οποιοδήποτε λόγο, των υπαλλήλων που τις κατέχουν. 

3. Για την πιστοποίηση της μετάταξης ή μεταφοράς του παρα¬ 
πάνω προσωπικού εκδιδεται διαπιστωτικη πράξη του αρμοδίου 
Υπουργού με την οποία προσδιορίζεται ο κλάδος, η κατηγορία 
και ο βαθμός τους. 

4. Από τη δημοσίευση του παρόντος το Αρχείο του καταργου¬ 
μένου Υπουργείου και του προσωπικού του μεταφέρεται στο 
Υπουργείο Εθνικής Οικονομίας. 

Άρθρο 3 

Οικονομικά θέματα - Προϋπολογισμός 
Μέχρι τη λήξη του οικονομικού έτους 1991 οι δαπάνες που 
αφορούν τις υπηρεσίες που μεταφέρονται με το παρόν διάταγμα 
εξακολουθούν να πληρώνονται σε βάρος του προϋπολογισμού του 
Υπουργείου, στο οποίο ήταν ενταγμένες οι μεταφερόμενες υπηρε¬ 
σίες. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δημοσιέυσή 
του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 3 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 418 (2) 

Τροποποίηση του Π.Δ. 468/78 «περί καθορισμού ειδικοτήτων 
γυναικών στρατευσίμων και εθελοντριών, των φορέων παρα- 
κολουθήσεως αυτών, της κατανομής κατά Κλάδο των Ε.Δ. 
προκειμένου περί στρατευσίμων ως και της επιστρατεύσεως 
τούτων» (ΦΕΚ Α’ 97). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη του άρθρου 11 εδ. στ' του Ν. 705/77 «περί 
στρατεύσεως των Ελληνίδων» (ΦΕΚ Α' 279). 

β. Τη με αριθ. Υ 1505/4 Σεπτ. 1991 κοινή Απόφαση Πρω¬ 
θυπουργού και Υπουργού Εθνικής Αμύνης «Καθορισμός αρμο¬ 
διοτήτων Υφυπουργού Εθνικής Αμύνης Ιωάννου Σταθοπούλου» 
(ΦΕΚ Β' 702). 

γ. Τη με αριθ. 448/1991 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εθνικής Άμυ¬ 
νας, αποφασίζουμε: 

Άρθρο 1 

Η παράγραφος 1 του άρθρου 4 του Π.Δ. 468/78 (ΦΕΚ Α' 
97) αντικαθίσταται ως εξής: 

«1. Στο Στρατό Ξηράς 

Οι Μονάδες Πεζικού, Τεθωρακισμένων, Πυροβολικού και 
Μηχανικού». 

Άρθρο 2 

Η ισχύς του διατάγματος αυτού αρχίζει από τη δημοσίευσή 
του στην Εφημερίδα της Κυβερνήσεως. 

Στον Υφυπουργό Εθνικής Αμύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΣΤΑΘΟΠΟΥΛΟΣ 



ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 419 (3) 

Ορισμός του αλευρώδη (ΑΕΕϋΚΟΤΗΚΙΧϋδ ΕΕ0(Χ05υ5 
(ΜΑδΚ) ως υποχρεωτικά καταπολεμητέου εχθρού των φυ¬ 
τών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 9 του Ν. 6196/1934 «περί κωδικοποιήσεως 


και συμπληρώσεως του νόμου 217 «περί καταπολεμήσεως των 
νόσων των φυτών κ.λπ.» (Α' 232). 

β) Του άρθρου 4 του Ν. 2147/1952 «περί προλήψεως και κα¬ 
ταστολής των ασθενειών και εχθρών των φυτών και περί οργα- 
νώσεως της Φυτοπαθολογικής Ιπηρεσίας« (Α' 155). 

2. Την αριθ. 555/1991 γνωμοδότηση του Συμβουλίου της 
Επικράτειας, μετά από πρόταση του Υπουργού Γεωργίας, απο¬ 
φασίζουμε: 

Άρθρο 1 

1. Το έντομο του αλευρώδη (ΑΕΕυΚΟΤΗΚΙΧϋδ ΓΕΟΟ- 
008118 (ΜΑδΚ) ορίζεται ως υποχρεωτικά καταπολεμητέος 
εχθρός των φυτών σε ολόκληρη την Επικράτεια. 

2. Κατά του εχθρού αυτού των φυτών επιβάλλονται σε ολό¬ 
κληρη την επικράτεια τα κατασταλτικά ή συγχρόνου γενικής κα¬ 
ταπολέμησης μέτρα του άρθρου 9 του Ν. 6196/1934, τα οποία 
είναι υποχρεωτικά για όλους τους ιδιοκτήτες, καλλιεργητές και 
τους εμπορευόμενους ή επεξεργαζόμενους φυτά ή μέρη φυτών. 

Άρθρο 2 

Με αποφάσεις του Υπουργού Γεωργίας μπορεί να ορίζονται 
ορισμένα, από τα αναφερόμενα στο άρόρο 4 του Ν. 2147/1952, 
μέτρα για την πρόληψη και καταστολή του οριζόμενου, στο άρθρο 
1 του παρόντος, εχθρού των φυτών. 

Στον Υπουργό Γεωργίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΣΩΤ. ΚΟΥΒΕΛΑΣ 

-♦- ' 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 420 (4) 

Σύσταση νομικού προσώπου ιδιωτικού δικαίου με την επωνυμία 

«Ίδρυμα Ιατροβιολογικών Ερευνών Ακαδημίας Αθηνών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1514/1985 «Ανά¬ 
πτυξη της επιστημονικής και τεχνολογικής έρευνας» (Α 13) σε 
συνδυασμό με το άρθρο 1 παρ. 1 και 9 του Ν. 1894/1990 «Για 
τΐ|ν Ακαδημία Αθηνών και άλλες εκπαιδευτικές διατάξεις» (Α 

2. Τη σύμφωνη γνώμη της Συγκλήτου της Ακαδημίας Αθη¬ 
νών (συνεδρίαση 3.9.1991). 

3. Τη γνωμοδότηση του Συμβουλίου της Επικράτειας με αριθ. 
556/1991, με πρόταση, του Υπουργού Εθνικής Παιδείας και 
θρησκευμάτων, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σύσταση - μορφή - επωνυμία 

1. Ιδρύεται Νομικό Πρόσωπο Ιδιωτικού Δικαίου μη κερδοσκο¬ 
πικού χαρακτήρα με την επωνυμία «Ίδρυμα Ιατροβιολογικών 
Ερευνών Ακαδημίας Αθηνών» (ΙΙΒΕΑΑ). 

Για τις σχέσεις του ιδρύματος με την αλλοδαπή χρησιμοποιεί¬ 
ται η ίδια επωνυμία σε πιστή μετάφραση σε ξένη γλώσσα. 

2. Το Ίδρυμα Ιατροβιολογικών Ερευνών ανήκει οργανικά 
στην Τάξη των Θετικών Επιστημών της Ακαδημίας Αθηνών και 
έχει διοικητική και οικονομική αυτονομία. 

Άρθρο 2 
Έδρα 

Έδρα του Ιδρύματος ορίζεταα η Αθήνα. 

Άρθρο 3 
Εποπτεία 

Το Ίδρυμα εποπτεύεται από την Ακαδημία Αθηνών και τον 
Υπουργό Εθνικής Παιδείας και Θρησκευμάτων. Η εποπτεία από 
το Υπουργείο Εθνικής Παιδείας και Θρησκευμάτων περιλαμβά¬ 
νει οικονομικό και διαχειριστικό έλεγχο, καθώς και διοικητικό 
έλεγχο, σχετικά με την νομιμότητα των πράξεων και ενεργειών 
των οργάνων διοίκησης αυτού. 

Άρθρο 4 

Σκοπός 

1. Σκοπός του Ιδρύματος είναι: 

(α) Η διεξαγωγή έρευνας στους βασικούς Τομείς της Βιολο¬ 
γίας και της Ιατρικής σε μοριακό, βιοχημικό και κυτταρικό επί¬ 
πεδο. 

(β) Η εφαρμογή δεδομένων της παραπάνω έρευνας, η διεξα¬ 
γωγή έρευνας σχετικής με την φυσικοπαθολογία διαφόρων νόσων 
και τις δυνατότητες θεραπευτικής αντιμετώπισης, η επινόηση, 
μελέτη και εφαρμογή νέων μεθόδων αντικατάστασης βεβλαμμέ- 
νων ιστών ή οργάνων και η διερεύνηση νέων χειρουργικών προ¬ 
σπελάσεων. 

(γ) Η προώθηση της παραπάνω έρευνας σε διεθνές επίπεδο και 
συνεργασία με ανάλογους φορείς τόσο στο εσωτερικό όσο και στο 
εξωτερικό. 

(δ) Η παροχή εξειδικευμένων υπηρεσιών υγείας και ιατρικών 
πληροφοριών στα θέματα που αφορούν ιδιαίτερα το Κράτος, τα 
Ελληνικά και ξένα παρεμφερή Ιδρύματα και τα ενδιαφερόμενα 
άτομα. 

(ε) Η συμβολή στη μεταπτυχιακή εκπαίδευση νέων επιστημό¬ 
νων και η παροχή υποδομής και δυνατότητας επιστημονικής ερ¬ 
γασίας σε φιλοξενούμενους επιστήμονες. 

2. Για την εκπλήρωση του σκοπού το Ίδρυμα: 

(α) Καταρτίζει .και εκτελεί ερευνητικά προγράμματα. 

(β) Οργανώνει σεμινάρια και συνέδρια. 

(γ) Μεριμνά για την μετεκπαίδευση επιστημόνων στους τομείς 
της δραστηριότητάς του και 

(δ) Δημοσιεύει τα αποτελέσματα των εκτελουμένων ερευνών. 
Άρθρο 5 
Διάρθρωση 

1. Το ΙΙΒΕΑΑ για την αρτιώτερη διεξαγωγή του ερευνητικού 
έργου διαρθρώνεται στα ακόλουθα πέντε ερευνητικά τμήματα, 
καθένα από τα οποία, καλύπτει τις ομώνυμες περιοχές ερευνητι¬ 
κής δραστηριότητας: 

(α) Τμήμα Βασικών Επιστημών με τα ακόλουθα εργαστή¬ 
ρια: 

- Μοριακής Βιολογίας - Βιοχημείας 

- Κυτταρικής Βιολογίας - Γενετικής 

- Ανοσοβιολογίας - Ιολογίας 

- Αιματολογίας και προβλημάτων αιμοστάσεως. 

(β) Τμήμα μεταμοσχεύσεως ιστών και φυσικών ή τεχνιτών ορ¬ 
γάνων. 

(γ) Τμήμα μελέτης κακοήθων νόσων. 

(δ) Τμήμα παθήσεων καρδιάς και αγγείων. 

(ε) Τμήμα κοινωνικής και προληπτικής Ιατρικής. 

2. Η υποστήριξη στο εν γένει έργο του ιδρύματος γίνεται από 
τις ακόλουθες υπηρεσιακές μονάδες: 

(α) Υπηρεσία Υποστήριξης Ερευνών. 

(β) Υπηρεσία Βιβλιοθήκης - Εκδόσεων. 

(γ) Υπηρεσία Διοικήσεως - Προσωπικού. 

(δ) Υπηρεσία Οικονομικής Διαχείρισης. 

(ε) Υπηρεσία Τεχνικής Υποστήριξης. 

3. Οι αρμοδιότητες που ασκεί κάθε μια από τις υπηρεσίες της 
προηγούμενης παραγράφου είναι οι εξής: 

(α) Η Υπηρεσία Υποστήριξης Ερευνών παρέχει κάθε διοικη¬ 


τική υποστήριξη για την κατάρτιση και εκτέλεση των ερευνητι¬ 
κών προγραμμάτων, συγκεντρώνει στοιχεία και πληροφορίες 
στους επιστημονικούς τομείς που καλύπτουν οι δραστηριότητες 
του ιδρύματος και συλλέγει τα στατιστικά και λοιπά συγκριτικά 
στοιχεία που είναι αναγκαία για την σχεδίαση και εκτέλεση των 
ερευνητικών προγραμμάτων. 

(β) Η Υπηρεσία Βιβλιοθήκης - Εκδόσεων χειρίζεται τα θέματα 
που αφορούν τη συγκρότηση - λειτουργία της βιβλιοθήκης, την 
έκδοση των δημοσιευμάτων του ιδρύματος· και τη συγκρότηση - 
ενημέρωση αρχείου αυτού. 

(γ) Η Υπηρεσία Διοικήσεως - Προσωπικού χειρίζεται τα θέ¬ 
ματα αλληλογραφίας, πρωτοκόλλου - αρχείου, φύλαξης και κα¬ 
θαρισμού του ιδρύματος, τα θέματα πρόσληψης και εν γένει υπη¬ 
ρεσιακής κατάστασης του προσωπικού καθώς και τις μετακινή¬ 
σεις του στο εσωτερικό και το εξωτερικό. 

(δ) Η Υπηρεσία Οικονομικής Διαχείρισης μεριμνά για την κα¬ 
τάρτιση - έγκριση και εκτέλεση του προϋπολογισμού του ιδρύμα¬ 
τος, διαχειρίζεται κάθε δαπάνη, μεριμνά για την εκκαθάριση 
αποδοχών και γενικότερα αποζημιώσεων του προσωπικού, μερι¬ 
μνά για την είσπραξη των εσόδων και την προμήθεια των ανα¬ 
γκαίων για την λειτουργία του ιδρύματος υλικού και εφοδίων. 

(ε) Η Υπηρεσία Τεχνικής Υποστήριξης χειρίζεται όλα τα θέ¬ 
ματα που αφορούν τον προγραμματισμό και την ανέγερση των 
κτιριακών εγκαταστάσεων του ιδρύματος, καθώς και την παρα¬ 
κολούθηση της καλής λειτουργίας του μηχανολογικού, ηλεκτρο- 
λογικού, ηλεκτρονικού και λοιπού εξοπλισμού του ιδρύματος. 

Άρθρο 6. 

Διοίκηση * ' ' 

1. Το Ίδρυμα διοικείται από πενταμελές Διοικητικό Συμβού¬ 
λιο, το οποίο εκλέγεται από την τάξη των Θετικών Επιστημών. 

2. Η θητεία του Διοικητικού Συμβουλίου είναι πενταετής. 

3. Το Διοικητικό Συμβούλιο εκλέγει Πρόεδρο και Αντιπρόεδρο 
από τα μέλη αυτού. Τον Πρόεδρο απάντα ή κωλυόμενο αναπληρεί 
ο Αντιπρόεδρος και σε περίπτωση κωλήματος και αυτού το αρ¬ 
χαιότερου κατά χρόνο εκλογής στην Ακαδημία μέλος του Συμ¬ 
βουλίου. Εάν κατά την διάρκεια της θητείας του Διοικητικού 
Συμβουλίου παραιτηθεί ή εκλείψει μέλρζ-’αυτού, αντικαθίσταται 
τούτο με απόφαση της Τάξεως από άλλο μέλος αυτής που η θη¬ 
τεία του διαρκεί όσο και του αντικαθισταμένου. 

4. Το Διοικητικό Συμβούλιο αποφασίζει για κάθε ζήτημα που 
αφορά τη διοίκηση του Ιδρύματος ή τη διαχείριση της περιουσίας 
αυτού, εκτός από εκείνα τα ζητήματα που ανατίθενται με από¬ 
φαση του Δ.Σ. σε μέλος αυτού. 

5. Το Ίδρυμα εκπροσωπείται ενώπιον κάθε Δημοσίας ή Δικα¬ 
στικής Αρχής καθώς και έναντι παντός τρίτου από τον Πρόεδρο 
του Διοικητικού Συμβουλίου ή εάν απουσιάζει ή κωλύεται αυτός 
από τον Αντιπρόεδρο αυτού. 

6. Το Διοικητικό Συμβούλιο έχει ιδίως τις ακόλουθες αρμοδιό¬ 
τητες· - 

α. Διατυπώνει τη γνώμη του για την σύνταξη του ερευνητικού 
και αναπτυξιακού έργου. 

β. Αποτιμά το ερευνητικό έργο των μελών ή ερευνητικών ομά¬ 
δων των Τμημάτων και συντάσσει τις σχετικές εκθέσεις αξιολο- 
γήσεως. 

γ. Εγκρίνει τον προϋπολογισμό, τον απολογισμό και τον ισολο¬ 
γισμό των Τμημάτων και του Ιδρύματος. 

Άρθρο 7 

Επιστημονικό Συμβούλιο 

1. Σε κάθε Ερευνητικό Τμήμα, όπως αυτά ορίζονται στην παρ. 

1 του άρθρου 5 του παρόντος διατάγματος, προΐσταται διευθυ¬ 
ντής. , 

2. Οι διευθυντές των Τμημάτων συγκροτούν τό Επιστημονικό 
Συμβούλιο, το οποίο διαμορφώνει το ερευνητικό πρόγραμμα και 
εισηγείται προς το διοικητικό συμβούλιο .όλα τα θέματα που αφο¬ 
ρούν στο επιτελούμενο έργο. 

3. Κάθε ερευνητικό Τμήμα εποπτεύεται από ένα μέλος της 
Ακαδημίας Αθηνών που ανήκει στην Τάξη των Θετικών Επιστη¬ 
μών και το οποίο έχει σχέση με τον αντίστοιχο Τομέα Έρευνας. 

ΚΕΦΑΛΑΙΟ Β’ 

ΠΡΟΣΩΠΙΚΟ 
Άρθρο 8 

Διάκριση προσωπικού 

1. Το προσωπικό του ΙΙΒΕΑΑ διακρίνεται σε ερευνητικό, τε¬ 
χνικό και διοικητικό. 

2. Το Ερευνητικό Προσωπικό κατέχει θέσεις ερευνητών που 
κατατάσσονται σε τέσσερις (4) βαθμίδες και είναι κοινές ως προς 
όλες τις βαθμίδες κατ’ ανάλογη εφαρμογή της παρ. 4 του άρθρου 
15 του Ν. 1514/1985. 

Στο ίδρυμα μπορεί να απασχολούνται και ηρόσωπα με τις ακό¬ 
λουθες ιδιότητες εφαρμοζόμενων αναλογώς των διατάξεων της 
παρ. 1 και 3 του άρθρου 19 του Ν. 1514/1985: (α) Επισκέπτες 
εμπειρογνώμονες ερευνητές, (β) Συνεργαζόμενοι ερευνητές, (γ) 
Μέλη Δ.Ε.Π. των Α.Ε.Ι. και (δ) Μεταπτυχιακοί φοιτητές. 

3. Το Τεχνικό Προσωπικό (επιστημονική και μη) διακρίνεται 
στις ακόλουθες κατηγορίες: (α) Λειτουργικούς Επιστήμονες, (β) 
Ειδικούς Τεχνικούς Επιστήμονες, (γ) Τεχνολόγους Εφαρμογών 
και (δ) Τεχνικούς. Το εν λόγω προσωπικό ασχολείται με την 
εκτέλεση ειδικών επιστημονικών και τεχνικών εργασιών υποδο¬ 
μής και λειτουργίας του ιδρύματος, την υποστήριξη της Έρευνας 
και την ανάπτυξη της τεχνολογίας. 

4. Το Διοικητικό Προσωπικό διακρίνεται αναλόγως των προ¬ 
σόντων του σε τέσσερις (4) κατηγορίες: (α) Προσωπικό Πανεπι¬ 
στημιακής Εκπαίδευσης, (β) Προσωπικό Τεχνολογικής Εκπαί¬ 
δευσης, (γ) Προσωπικό Δευτεροβάθμιας Εκπαίδευσης και (δ) 
Προσωπικό Υποχρεωτικής Εκπαίδευσης. 

Το εν λόγω προσωπικό στελεχώνει τις υπηρεσίες Διοικήσεως 
- Προσωπικού, Οικονομικής Διαχείρισης και Τεχνικής Υποστή¬ 
ριξης. 

ΚΕΦΑΛΑΙΟ Γ 
ΟΙΚΟΝΟΜΙΚΕΣ ΔΙΑΤΑΞΕΙΣ 
Άρθρο 9 

Πόροι,- Διαχείριση - Απαλλαγές. 

1. Πόροι του Ιδρύματος είναι: 

(α) Η επιχορήγηση από τον τακτικό προϋπολογισμό του 
Υπουργείου Εθνικής Παιδείας και θρησκευμάτων για την κά¬ 
λυψη των εξόδων της λειτουργίας και της μισθοδοσίας του προ¬ 
σωπικού. 

(β) Η επιχορήγηση από το πρόγραμμα Δημοσίων Επενδύσεων 
του Υπουργείου Εθνικής Παιδείας και Θρησκευμάτων. 

(γ) Επιχορηγήσεις από την Γενική Γραμματεία Έρευνας και 
Τεχνολογίας. 

(δ) Έσοδα από την εκτέλεση ερευνητικών προγραμμάτων για 
λογαρισμό τρίτων (δημοσίων υπηρεσιών, διεθνών και μη οργανι¬ 
σμών, Ν.Π.Δ.Δ., Ν.Π.Ι.Δ. και ιδιωτών). 

(ε) Έσοδα από την παροχή υπηρεσιών ή την πώληση των προ¬ 
ϊόντων που παράγει το Ιδρυμα. 

(στ) Κληροδοτήματα, Δωρεές και άλλες παροχές τρίτων. Επι¬ 
χορηγήσεις από άλλες πήγες. 

(ζ) Επιχορηγήσεις ερευνών ή άλλες παροχές από την Ευρω¬ 
παϊκή Κοινότητα. 

(η) Επιχορήγηση από το Υπουργείο Υγείας Πρόνοιας και 
Κοιν. Ασφαλίσεων. 

2. Οι πόροι και τα έσοδα του ιδρύματος από οποιαδήποτε 
πηγή και αν προέρχονται, κατατίθενται σε λογαριασμό Τράπεζας 
και η ανάληψη, διάθεση ή πραγματοποίηση οποιασδήποτε δαπά¬ 
νης από το λογαριασμό αυτό γίνεται με ειδική εντολή του Προέ¬ 
δρου του Διοικητικού Συμβουλίου. Μπορεί όμως το Διοικητικό 
Συμβούλιο να εξουσιοδοτήσει και μέλος αυτού για ειδική ανά¬ 
ληψη· 

3. Το Ίδρυμα απαλλάσσεται από την καταβολή δασμών, φό¬ 
ρων και τελών οποιασδήποτε φύσης για τα εισαγόμενα από αυτά 
ερευνητικά όργανα, εξαρτήματά τους ή άλλα υλικά εξοπλισμού 
που είναι αναγκαία για την εκπλήρωση του σκοπού του (άρθρο 
23 παρ. 4 Ν. 1514/1985). 


Άρθρο 10 

Εκτέλεσης εργασιών - Προμήθειες. 

1. Η εκτέλεση οποιωνδήποτε εργασιών που είναι αναγκαίες 
για την ανέγερση του κτιρίου του Ιδρύματος και οι προμήθειες 
αναλωσίμων ή μη υλικών, οργάνων, μηχανημάτων, επίπλων και 
σκευών, εργαστηριακού εξοπλισμού και οποιοσδήποτε άλλου 
χρήσιμου είδους, πραγματοποιούνται με εντολή του Προέδρου 
του Διοικητικού Συμβουλίου που υπογράφει και τις σχετικές συμ¬ 
βάσεις, αλλά πάντοτε έπειτα από απόφαση του Διοικητικού Συμ¬ 
βουλίου. 

2. Κάθε προμήθεια ή εκτέλεση έργου που δεν υπερβαίνει το 
ποσό των 3.000.000 δραχμών γίνεται χωρίς διαγωνισμό ή 
λήψη προσφορών, με βάση την εκτίμηση των τιμών που προσφέ¬ 
ρει η αγορά. 

3. Κάθε προμήθεια ή εκτέλεση έργου που υπερβαίνει το ποσό 
των 3.000.000 δραχμών γίνεται με πρόχειρο μειοδοτικό διαγω¬ 
νισμό και με πλήρη αιτιολόγηση της επιλογής. 

4. Οι παραπάνω 1-3 διατάξεις ισχύουν και για μισθώσεις 
οποιοσδήποτε είδους που κρίνονται αναγκαίες για την πραγματο¬ 
ποίηση των σκοπών του Ιδρύματος. 

Άρθρο 11 

Οικονομικός έλεγχος 

1. Ο τακτικός έλεγχος της οικονομικής διαχείρισης του Ιδρύ¬ 
ματος και ο έλεγχος του ισολογισμού του, πραγματοποιείται κάθε 
χρόνο από δύο (2) ορκωτούς λογιστές που ορίζονται με απόφαστ 
του Διοικητικού Συμβουλίου απο πίνακα δέκα (10) ορκωτών λο¬ 
γιστών που καταρτίζεται από το Διοικητικό Συμβούλιο του Σώ¬ 
ματος Ορκωτών Λογιστών, μετά από αίτηση του Ιδρύματος. Οι 
δαπάνες του ελέγχου βαρύνουν το ίδρυμα. 

2. Ο έλεγχος των δαπανών ενεργείται με βάση τα πρωτότυπα 
δικαιολογητικά, δηλαδή τα σχετικά τιμολόγια και αποδείξεις 
των προμηθευτών ή δελτία παροχής υπηρεσιών, τα οποία τηρεί τ 
υπηρεσία Οικονομικής Διαχείρισης του Ιδρύματος για κάθε 
πραγματοποιούμενη δαπάνη. 

3. Το διαχειριστικό έτος του Ιδρύματος συμπίπτει με το οικο¬ 
νομικό έτος. Το πρώτο διαχειριστικό έτος αρχίζει την ημέρα σύ¬ 
στασης του ιδρύματος. 

4. Οι ορκωτοί λογιστές που ασκούν τον τακτικό έλεγχο οικο¬ 
νομικής διαχείρισης υποβάλουν μέχρι το τέλος Ιουνίου κάθε έτους 
έκθεση για τη διαχείριση και τον απολογισμό του διαχειριστικού 
έτους που έληξε. Οι εκθεσεις υποβάλλονται στον Υπουργό Εθνι¬ 
κής Παιδείας και Θρησκευμάτων, στο διοικητικό συμβούλιο του 
Ιδρύματος, καθώς και σε όλους του φορείς που επιχορήγησαν με 
οποιονδήποτε τρόπο το Ίδρυμα κατά τον ελεγχόμενο χρονικό 
διάστημα. 

Ο Υπουργός Εθνικής Παιδείας και θρησκευμάτων μπορεί να 
ζητήσει οποτεδήποτε έκτακτους ελέγχους της οικονομικής δια¬ 
χείρισης του Ιδρύματος που διενεργούνται στην περίπτωση αυτί 
απο Επιθεωρητές του Υπουργείου Οικονομικών. 

ΚΕΦΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

Άρθρο 12 

Εσωτερικός Κανονισμός 

Μέσα σε έξι (6) μήνες από την έναρξη λειτουργίας του Ιδρύμα¬ 
τος το Διοικητικό Συμβούλιο αυτού καταρτίζει και υποβάλλει για 
έγκριση στον Υπουργό Εθνικής Παιδείας και Θρησκευμάτων τον 
εσωτερικό κανονισμό λειτουργίας του, σύμφωνα με τις διατάξεις 
του άρθρου 25 παρ. 2 του Ν. 1514/1985. Με τον εσωτερικό κα¬ 
νονισμό λειτουργίας ρυθμίζονται τα θέματα αρμοδιοτήτων, καθη¬ 
κόντων, ειδικοτήτων του κάθε φύσης προσωπικού, τους κανόνες 
λειτουργίας των συλλογικών οργάνων ως και κάθε άλλη λεπτο¬ 
μέρεια που είναι αναγκαία για την εύρυθμη και αποδοτική λει¬ 
τουργία του Ιδρύματος. 

Άρθρο 13 

Διάλυση του Ιδρύματος. 

Σε περίπτωση διάλυσης του ιδρύματος, τα περιουσιακά του 
στοιχεία περιέρχονται χωρίς άλλη διατύπωση στην Ακαδημία 
Αθηνών. 

Η αναγκαία τυχόν εκκαθάριση ενεργείτα! από την ίδια την 
Ακαδημία Αθηνών. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού Δια¬ 
τάγματος. ' 

Αθήνα, 3 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 421 (5) 

Μετατροπή του τύπου του Μέσου Εκκλησιαστικού Φροντιστηρίου 

Φλώρινας σε τριτάξιο Γυμνάσιο Φλώρινας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις του άρθρου 3 του Ν. 476/1976 «περί εκκλη¬ 
σιαστικής εκπαιδεύσεως «(Α' 308/18.11./6). 

2. Τις διατάξεις των άρθρων 5 (παρ. 11) και 69 (παρ. 1) του 
Ν. 1566/85 «Δομή και λειτουργία της πρωτοβάθμιας και δευτε- 
^ο^άθ^ιας εκπαίδευσης και άλλες διατάξεις» (Α’ 167/ 

3. Τις διατάξεις του Π.Δ/τος 633/79 «περί καθορισμού συ- 
ναρμοδιοτήτων κατά την έκδοσιν διοικητικών πράξεων επί αντι¬ 
κειμένων αρμοδιότητας Υπουργείου Προεδρίας Κυβερνήσεως 
και Εθνικής Παιδείας και Θρησκευμάτων (Α’ 187/20.8.79). 

4. Την αριθμ. 5/4.7.1991 γνωμοδότηση του Εποπτικού 
Συμβουλίου Εκκλησιαστικής Εκπαίδευσης. 

5. Την αριθμ. 523/1991 γνωμοδότηση του Συμβουλίου της 
Επικράτειας, προτάσει του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο μόνο 

1. Το Μέσο Εκκλησιαστικό Φροντιστήριο Φλώρινας που ιδρύ¬ 
θηκε με το Π.Δ. 681/1978 (Α’ 153) μετατρέπεται από του σχο¬ 
λικού έτους 1991 - 1992 σε Τριτάξιο Εκκλησιαστικό Γυμνάσιο 
Φλώρινας, το οποίο λειτουργεί εφεξής σύμφωνα με τις ισχύουσες 
για τη λειτουργία των τριταξίων Εκκλησιαστικών Γυμνασίων 
διατάξεις. 

2. Οι μαθητές που ήδη φοιτούν στο Μέσο Εκκλησιαστικό Φρο¬ 
ντιστήριο Φλώρινας, θεωρούνται μαθητές του τριταξίου Εκκλη¬ 
σιαστικού Γυμνασίου. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-+- 

ΑΠΟΦΑΣΕΙ Σ 

( 6 ) 

Πράξη Διοικητή αριθ. 1979/25.9.91 
(Άρθρο 1 του Ν. 1266/82) 

Τροποποίηση και διευκρίνιση των διατάξεων της ΠΔ/ΤΕ 

1969/91 που αφορούν στην κατάργηση προμηθειών επί δα¬ 
νείων με ελεύθερα διαπραγματεύσιμο επιτόκιο. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα ασκή- 
σεως της νομισματικής, πιστωτικής και συναλλαγματικής πο¬ 


λιτικής, και άλλες διατάξεις», 

β) την ΠΔ/ΤΕ 1969/8.8.91, και 

γ) ερωτήματα τραπεζών σχετικά με την εφαρμογή της 
ΠΔ/ΤΕ 1969/8.8.91, αποφάσισε: 

Να τροποποιήσει και να διευκρινίσει τις διατάξεις της ΠΔ/ΤΕ 
1969/8.8.91 (παρ. 1) ως ακολούθως: 

1. Η απαγόρευση είσπραξης προμήθειας αφορά στα δάνεια σε 
δραχμές και συνάλλαγμα με ελεύθερα διαπραγματεύσιμο επι¬ 
τόκιό που συνάπτονται, ανανεώνονται ή παρατείνονται μετά 
την ισχύ της πιο πάνω Πράξης. 

2. Δεν αντίκειται στις διατάξεις της ΠΔ/ΤΕ 1969/8.8.91 η 
είσπραξη από τα πιστωτικά ιδρύματα προμήθειας αδρανείας 
επί των μη αναληφθέντων ποσών πιστώσεων, ανεξάρτητα από 
τη μορφή χορήγησής τους. 

Κατά τα λοιπά οι διατάξεις της ΠΔ/ΤΕ 1969/8.8.91 παρα¬ 
μένουν αμετάβλητες. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
Δημ. Χαλκικιάς 

-♦- 

(7) 

ΠΡΑΞΗ ΔΙΟΙΚΗΤΗ ΑΡΙΘΜ. 1981/27.9.91 
(Άρθρο 1 του Ν. 1266/82) 

Υπολογισμός των ομολόγων πενταετούς τουλάχιστον διάρκειας 
που εκδίδει το Δημόσιο σε δραχμές στην υποχρέωση των 
εμπορικών τραπεζών για επένδυση σε έντοκα γραμμάτια του 
Ελληνικού Δημοσίου. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

β) τις ΠΔ/ΤΕ 1875/22.1.91,” 1887/31.1.91, 1959/ 
25.7.91 1970/9.8,91 και 1980/25.9.91. 

γ) τη σκοπιμότητα επιμήκυνσης της διάρκειας των τίτλων του 
Δημοσίου στους οποίους έχουν επενδυθεί τα διαθέσιμα των τρα¬ 
πεζών, με παράλληλα καθιέρωση ελεύθερης μεταβίβασης των τί¬ 
τλων αυτών, αποφάσισε τα ακόλουθα: 

Επιτρέπεται στις εμπορικές τράπεζες να συνυπολογίζουν χω¬ 
ρίς ποσοτικό περιορισμό τις τοποθετήσεις τους σε νεοεκδιδόμενα 
ομόλογα σε δραχμές πενταετούς τουλάχιστον διάρκειας που εκδί¬ 
δει το Δημόσιο από την κοινοποίηση της παρούσας και εφεξής 
στην υποχρέωση για επενδύσεις σε έντοκα γραμμάτια του Ελλη¬ 
νικού Δημοσίου και ομολογίες κρατικών δάνειων οικονομικής 
αναπτύξεως και δανείων δημοσίων επιχειρήσεων. Οι τράπεζες θα 
γνωστοποιούν στην Τράπεζα της Ελλάδος την πρόθεσή τους να 
πραγματοποιήσουν τις τοποθετήσεις αυτές πριν από τη λήξη των 
εντόκων γραμματίων που θα υποκατασταθούν από τα ομόλογα. 

Επιτρέπεται η πώληση των πιο πάνω ομολόγων από τις εμπο¬ 
ρικές τράπεζες χωρίς οιονδήποτε περιορισμό. Κατά το ποσό των 
επενδύσεων αυτών σε ομόλογα μειώνονται αντίστοιχα οι υποχρε¬ 
ωτικές τοποθετήσεις των τραπεζών σε τίτλους του Δημοσίου. 

Το προϊόν της ρευστοποίησης των εντόκων γραμματίων που 
θα επενδύεται στα πιο πάνω ομόλλογα αποδίδεται στις τράπεζες 
για το χρονικό διάστημα που τυχόν μεσολαβεί μέχρι την ημερο¬ 
μηνία έκδοσης των ομολόγων με την προϋπόθεση οτι το χρονικό 
αυτό διάστημα δεν υπερβαίνει τις τρεις ημέρες. 

Οι τοποθετήσεις σε ομόλογα με βάση την παρούσα Πράξη 
πραγματοποιούνται πέραν αυτών που προβλεπονται στην 
ΠΔ/ΤΕ 1980/25.9.91. 

Η παρούσα Πράξη ισχύει από την κοινοποίησή της. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΝΑ ΚΟΙΝΩΣ ΕΙΣ 

Ανακοίνωση για τη θέση σε ισχύ της Συμβάσεως Ελλάδας - Ιτα¬ 
λίας για την αποφυγή της διπλής φορολογίας και την απο¬ 
τροπή της φοροδιαφυγής σχετικά με τους φόρους εισοδήματος 
και κεφαλαίου μετά του προσθέτου σ’ αυτή Πρωτοκόλλου 
(Αθήνα, 3.9.1987). 

Το Υπουργείο Εξωτερικών ανακοινώνει ότι, στις 20 Σεπτεμ¬ 
βρίου 1991, έλαβε χώρα στη Ρώμη η ανταλλαγή των εγγράφων 
επικυρώσεως της Συμβάσεως μεταξύ των Κυβερνήσεων της Ελ¬ 
ληνικής Δημοκρατίας και της Δημοκρατίας της Ιταλίας για την 
αποφυγή της διπλής φορολογίας σχετικά με τους φόρους εισοδή¬ 
ματος και κεφαλαίου και την αποτροπή της φοροδιαφυγής και 
του προσθέτου σ’ αυτή Πρωτοκόλλου, που υπογράφηκαν στην 
Αθήνα στις 3 Σεπτεμβρίου 1987. 

Τα παραπάνω κείμενα, τα οποία κυρώθηκαν με τον υπ’ αριθ. 
1927/1991 Νόμο που δημοσιεύθηκε στο υπ’ αριθ. 17 Φύλλο 
της Εφημερίδας της Κυβερνήσεως, τεύχος Α', της 15 Φεβρουά¬ 
ριου 1991, τέθηκαν σε ισχύ, σύμφωνα με τη διάταξη του άρθρου 


30 παρ. 2 της Συμβάσεως, την 20η Σεπτεμβρίου 1991. 

Αθήνα, 2 Οκτωβρίου 1991 

Με εντολή Υπουργού 
Ο Προϊστάμενος 
Κ. Π. ΟΙΚΟΝΟΜΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Π.Δ. 310/91 «Καθορισμός τελών υπέρ του «Λογαρια¬ 
σμού Επιθεωρήσεων» και τρόπου είσπραξης και διαχείρισης αυ¬ 
τών» που δημοσιεύτηκε στο ΦΕΚ 107Α'/15.7.1991 γίνονται οι 
εξής διορθώσεις: 

(α) Στην παρ. 7 του άρθρου 1 το εσφαλμένο «ΡΑΔΙΟΤΗΛΕ¬ 
ΓΡΑΦΙΑΣ», στο ορθό «ΡΑΔΙΟΤΗΛΕΦΩΝΙΑΣ». 

(β) Στον πέμπτο στίχο του εδαφίου 9 της παρ. 13 του άρθρου 1 
το εσφαλμένο «Από 5.001 κοχ μέχρι 1.000 κοχ δρχ» στο ορθό 
«από 5.001 κοχ μέχρι 10.000 κοχ, δρχ.». 

(γ) Στην περίπτωση (στ) του εδαφίου 12 της παρ. 13 του άρ¬ 
θρου 1, το εσφαλαένο «Άνω των 20.001 κοχ δρχ.», στο ορθό 
« Ανω των 10.001 κοχ δρχ.». 

(δ) Στην παράγρ. 1(β) του άρθρου 3 το εσφαλμένο «μέλη» στο 
ορθό «τέλη». 

(Από το Υπουργείο Εμπορικής Ναυτιλίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ» 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ ' 

Ταχ. Κώδικας: 
ΤΕίΕΧ 

104 32 

22.3211 ΥΡΕΤΟΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρηση ς: Για τα δημοσιεύματα των ΦΕΚ τηλ.: 52.25.713 - 52.49.547 _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδεφκσι πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

10.000 

Δρχ. 

500 

β) » » 

» 

Β 

» 

19.000 

» 

950 

ν) » » 

» 

Γ 

» 

6.000 

» 

300 

11 

δ) » » 

» 

Δ' 

» 

18.000 

» 

900 

ε) » » 

» 

Αναπτυξιακών Πράξεων 


12.000 

» 

600 

στ) » » 

» 

Ν.Π.Δ.Δ. 

» 

6.000 

» 

300 

ζ) » » 

» 

ΠΑΡΑΡΤΗΜΑ 

» 

3.000 

» 

150 

η) » » 

» 

Δελτ. Εμη.& Βιομ. Ιδ. 

» 

6.000 

» 

300 

θ) » » 

» 

Αν. Ειδικού Δικαστηρίου 

» 

1.500 


75 

ή » » 

» 

Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

» 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















